ET Euroopa Liidu Teataja C 234/2

Põllumajandustoodete ja toidu päritolunimetuste ja geograafiliste tähiste kaitset käsitleva nõukogu määruse (EÜ) nr 510/2006 artikli 6 lõike 2 kohase taotluse avaldamine

(2006/C 234/02)

Käesoleva dokumendi avaldamine annab õiguse esitada vastuväiteid vastavalt nõukogu määruse (EÜ) nr 510/2006 artiklile 7. Komisjon peab vastuväited kätte saama kuue kuu jooksul alates käesoleva dokumendi avaldamisest.

KOKKUVÕTE

NÕUKOGU MÄÄRUS (EÜ) nr 510/2006

Registreerimistaotlus vastavalt artiklile 5 ja artikli 17 lõikele 2

“BANON”

EÜ nr: FR/PDO/005/0290/7.5.2003

KPN (X) KGT ( )

Käesolev kokkuvõte on koostatud üksnes teavitamiseks. Üksikasjaliku teabe saamiseks palutakse huvitatud isikutel tutvuda tehnospetsifikaadi täieliku variandiga, mille võib saada 1. jaos osutatud riigi ametiasutustest või Euroopa Komisjonist. (1)

1. Liikmesriigi pädev asutus

Nimetus: Institut National des Appellations d'Origine Aadress: 51, rue d'Anjou F-75008 Paris Tel: (33-1) 53 89 80 00 Faks: (33-1) 42 25 57 97 E-post: info@inao.gouv.fr

2. Taotlejarühm:

Nimetus: Syndicat Interprofessionnel de Défense et de Promotion du Banon Aadress: MRE — Route de la Durance F-04100 Manosque Tel: (33-4) 92 87 47 55 Faks: (33-4) 92 72 73 13 E-post: frecapvincent@wanadoo.fr Koosseis: producteurs/transformateurs ( X ) autres ( )

3. Toote liik

Klass 1.3 — Juustud

4. Tehnospetsifikaat (artikli 4 lõikes 2 sätestatud nõuete kokkuvõte)

4.1. Toote nimetus: “Banon”

4.2. Toote kirjeldus: Banoni juust on rasvasest toorkitsepiimast valmistatud pehme juust. See saadakse kiire kalgendamise abil (laabiga kalgendamine). Laagerduv juust on mähitud pruunidesse kastanilehtedesse (see tähendab lehtedega täielikult kaetud), mis seotakse kokku raffiapaelaga, mis moodustab 6 kuni 12 kiirt.

Pärast 15-päevast laagerdumist (sellest vähemalt 10 päeva lehtedesse mässituna) on Banoni juust ühtlase, kreemja, sametise ja elastse koostisega. Selle koorik lehtede all on kreemikas-kollane. Juustu läbimõõt koos lehtedega on 75 kuni 85 mm ja kõrgus 20 kuni 30 mm. Banoni juustu netokaal ilma lehtedeta ja pärast laagerdusaega on 90 kuni 110 grammi.

Juust sisaldab vähemalt 40 grammi kuivaineid 100 grammi juustu kohta ja pärast täielikku kuivatamist 40 grammi rasvaineid 100 grammi kohta.

4.3. Geograafiline piirkond: Piima toodetakse, juustu töödeldakse ja laagerdatakse geograafilises piirkonnas, mis asub järgmiste haldusüksuste territooriumil:

Departemang Alpes-de-Haute-Provence (04):

Kanton BANON: Banon, L'Hospitalet, Montsalier, Redortiers, Revest-des-Brousses, Revest-du-Bion, La-Rochegiron, Saumane, Simiane-la-Rotonde

Kanton DIGNE: Digne-les-Bains

Kanton DIGNE EST kanton: Marcoux

Kanton DIGNE Ouest: Aiglun, Barras, Le-Castellard-Melan, Le-Chaffaut-St-Jurson, Champtercier, Hautes-Duyes, Mallemoisson, Mirabeau, Thoard

Kanton FORCALQUIER: Dauphin, Forcalquier, Limans, Mane, Niozelles, Pierrerue, Saint-Maime, Saint-Michel-l'Observatoire, Sigonce; Osaliselt geograafilisele alale kuuluv haldusüksus: Villeneuve

Kanton LA-JAVIE: Archail, Beaujeu, Le-Brusquet, Draix, La-Javie

Kanton MANOSQUE: osaliselt geograafilisele alale kuuluv haldusüksus: Manosque

Kanton MANOSQUE Nord: Saint-Martin-les-Eaux; Osaliselt geograafilisele alale kuuluv haldusüksus: Volx

Kanton MANOSQUE Sud: Montfuron, Pierrevert

Kanton LES-MEES: Le-Castellet, Entrevennes, Malijai, Puimichel; Osaliselt geograafilisele alale kuuluvad haldusüksused: Les-Mees, Oraison

Kanton MEZEL: Beynes, Bras-d'Asse, Chateauredon, Estoublon, Mezel, Saint-Jeannet, Saint-Julien-d'Asse

Kanton LA-MOTTE-DU-CAIRE: Chateaufort, Clamensane, La-Motte-du-Caire, Nibles, Valernes

Kanton MOUSTIERS-SAINTE-MARIE: Moustiers-Sainte-Marie, St-Jurs

Kanton NOYERS-SUR-JABRON: Bevons, Chateauneuf-Miravail, Curel, Noyers-sur-Jabron Les-Omergues, Saint-Vincent-sur-Jabron, Valbelle

Kanton PEYRUIS: osaliselt geograafilisele alale kuuluvad haldusüksused La-Brillanne, Ganagobie, Lurs, Peyruis

Kanton REILLANNE: Aubenas-les-Alpes, Cereste, Montjustin, Oppedette, Reillanne, Sainte-Croix-A-Lauze, Vacheres, Villemus

Kanton RIEZ: Allemagne-en-Provence, Esparron-de-Verdon, Montagnac-Montpezat, Puimoisson, Quinson, Riez, Roumoules, Sainte-Croix-de-Verdon, Saint-Laurent-du-Verdon

Kanton SAINT-ETIENNE-LES-ORGUES: Cruis, Fontienne, Lardiers, Mallefougasse-Auges, Montlaux, Ongles, Revest-Saint-Martin, Saint-Etienne-Les-Orgues

Kanton SISTERON: Entrepierres, Sisteron

Kanton VALENSOLE Nord: Saint-Martin-les-Eaux; osaliselt geograafilisele alale kuuluvad haldusüksused: Valensole, Greoux-les-Bains

Kanton VOLONNE: Aubignosc, Chateauneuf-Val-Saint-Donat, L'Escale, Peipin, Salignac, Sourribes, Volonne; Osaliselt geograafilisele alale kuuluvad haldusüksused: Chateau-Arnoux-Saint-Auban, Montfort

Departemang Hautes-Alpes (05):

Kanton LARAGNE-MONTEGLIN: Eyguians, Laragne-Monteglin

Kanton ORPIERRE: Etoile-Saint-Cyrice, Lagrand, Nossage-et-Benevent, Orpierre, Sainte-Colombe, Saleon, Trescleoux

Kanton RIBIERS: Barret-Le-Bas, Chateauneuf-de-Chabre, Eourres, Saint-Pierre-Avez, Salerans

Kanton ROSANS: Bruis, Chanousse, Montjay, Moydans, Ribeyret, Rosans, Saint-Andre-de-Rosans, Sainte-Marie, Sorbiers

Kanton SERRES: Le-Bersac, L'Epine, Mereuil, Montclus, Montmorin, Montrond, La-Piarre, Saint-Genis, Serres, Sigottier

Departemang Vaucluse (84):

Kanton APT: Auribeau, Castellet, Gignac, Lagarde-d'Apt, Saignon, Saint-Martin-de-Castillon, Viens

Kanton BONNIEUX: Buoux, Sivergues

Kanton SAULT: Aurel, Monieux, Saint-Christol, Saint-Trinit, Sault

Departemang Drôme (26):

Kanton BUIS-LES-BARONNIES: Rioms, La-Rochette-du-Buis, Saint-Auban-sur-l'Ouvèze

Kanton SEDERON: Aulan, Ballons, Barret-de-Lioure, Eygalayes, Ferrassieres, Izon-la-Bruisse, Laborel, Lachau, Mevouillon, Montauban-sur-l'Ouveze, Montbrun-les-Bains, Montfroc, Montguers, Reilhanette, Sederon, Vers-sur-Meouge, Villebois-les-Pins, Villefranche-le-Château

4.4. Päritolutõend: Kõik piimatootjad, kõik meiereid ja kõik valmimiskeldrid täidavad riikliku päritolunimetuste instituudi INAO registreeritud sobivusdeklaratsiooni, mille abil viimane saab kõik asjaomased ettevõtjad kindlaks teha. Ettevõtjad peavad INAO jaoks pidama registreid ning säilitama kõik piima ja juustude päritolu, kvaliteedi ja tootmistingimuste kontrollimiseks vajalikud dokumendid. Toote jälgitavuse tagamiseks tuleb juust märgistada vastava sildiga.

Toote päritolunimetuse omaduste kontrollimisel teostatav analüütiline ja organoleptiline test peavad tagama toodete vastavuse päritolunimetuse kvaliteedile ja tunnustele.

4.5. Tootmismeetod: Banoni juustu valmistamiseks kasutatav piim peab pärinema kitsedelt, mille tõuks on Communes Provençales, Roves, Alpines või nende tõugude ristamisel saadud kitsedelt. Lisaks ei tohi karja keskmine aastane toodang kitse kohta olla üle 850 kg.

Kitsede sööt tuleneb peamiselt karjamaadelt ja looduslikelt rohumaadelt. Niipea kui ilmastikutingimused ja taimestik seda võimaldavad, lastakse kitsed karjamaadele ja/või rohumaadele. Kitsed peavad karjamaadel olema vähemalt 210 päeva aasta jooksul ning nad peavad saama karjamaasööta vähemalt 4 kuud aasta jooksul.

Kitsekarja söödamaa suurus ettevõttes peab olema vähemalt 1 ha karjamaad 8 kitse kohta ning 1 ha looduslikku rohumaad kahe kitse kohta. Sisetingimustes või ilma väljapääsuvõimaluseta kasvatamine on keelatud.

Künadesse pandava sööda (kuivsööt ja söödalisa) kogus on piiratud aasta kohta ja päeva kohta, samuti on piiratud sööda ostmine väljaspoolt geograafilist piirkonda.

Piima peab põllumajandusettevõttest koguma iga päev ja enne kogumist peab seda hoiustama temperatuuril 8 °C.

Kasutatav piim peab olema nii toor- kui täispiim, mille valgu- ja rasvasisaldust ei ole muudetud.

Igasugune piima töötlemine füüsiliselt või keemiliselt on keelatud, välja arvatud piima filtreerimine makroskoopilise võõrolluse eemaldamiseks, jahutamine temperatuuril üle 0 °C säilitamiseks ning piima soojendamine kuni 35 °C enne laabiga kalgendamist.

Piimale ei tohi lisada ega sealt eemalda midagi, välja arvatud laap, piimhappebakterid, laagerduskultuurid või sool (naatriumkloriid).

Piima laabiga kalgendamine toimub temperatuuril 29 °C kuni 35 °C. Põllumajandusettevõtetes toodetava juustu puhul peab laabiga kalgendamine toimuma 18 tunni jooksul pärast lüpsi. Meiereides tuleb seda teha 4 tunni jooksul pärast piima kogumist.

Kalgendumine toimub maksimaalselt kaks tundi pärast laabiga kalgendamist. Kalgend asetatakse vormidesse käsitsi. Esimese 12 tunni jooksul keeratakse juust ümber vähemalt kaks korda. Kuivatamisel peab temperatuur olema vähemalt 20 °C. Juust eemaldatakse vormidest 24 kuni 48 tundi pärast vormidesse panekut. Seejärel juust soolatakse.

Juustu laagerdumine toimub kahes osas: esimeses etapis laagerdub juust 5 kuni 10 päeva temperatuuril vähemalt 8 °C, seejärel mähitakse juust kastanilehtedesse ning jäetakse laagerduma vähemalt 10 päevaks temperatuuril 8 kuni 14 °C. Niiskustase peab olema üle 80 %.

Juustu võib enne kastanilehtedesse mähkimist kasta veinist või viinamarjade pressimisjääkidest valmistatud viinasse.

Selline kahe-etapiline laagerdumine, mis kestab pärast laabiga kalgendamist vähemalt 15 päeva, võimaldab arendada juustu aromaatseid omadusi.

Kalgendi või juustu paigast liigutamine on keelatud.

4.6. Seos piirkonnaga: Banoni juustu nimetus tuleneb departemangu Alpes-de-Haute-Provence haldusüksuse Banon nimest.

Banoni juustu toodetakse piirkonnas, kus maapind on väheviljakas ja taimestik on napp ning spetsiifiline (võsamaa), mis tuleneb aluspinnast ja Provance'i keskmise kõrgusega mäestikuala kliimast, mis on kuiv, päikseline, talvel sageli üpris jahe. Kõva pinnas on kitsedele meelispaigaks ning sealt saavad nad suurema osa oma toidust.

Selline eriline keskkond on loonud karjatamisvõimaluse ja võimaldanud seda arendada. Kuna maa põllumajanduslik potentsiaal on väga väike, on inimesed püüdnud võimalikult palju ära kasutada kehvi looduslikke tingimusi.

Seetõttu oli igal perekonnal lisaks seale ja kanalale ka mõned lambad (“vaese mehe lehm”), mis oli kasulik värske piima saamiseks ja juustu valmistamiseks. Alguses valmistati juustu isiklikuks tarbimiseks, hiljem hakati ülejäänud juustu müüma kohalikel turgudel, eelkõige Banonis, mis oli oluliste teede ristumispaik ning laatade ja turgude asukoht. Banoni juust sai kiiresti tuntuks, nagu annavad tunnistust arvukad 19. sajandist pärit kirjutised.

Pärast II maailmasõda spetsialiseeruti kitsekasvatusele ning tooteid kasutati lisaks pere toitmisele ka müügiks.

Banoni juustul on kaks ainulaadset omadust: see on juust, mis saadakse kiirel laabiga kalgendamisel ning see mähitakse pruunidesse kastanilehtedesse.

Banoni juustu on alati toodetud laabiga kalgendamise meetodil. Sellist tootmistehnoloogiat on kõnealuses piirkonnas kasutatud alati ja seda et kalgend on valmistatud laabiga, kinnitavad suured augud sõelades. Banoni juust on üks haruldastest kitsejuustudest, mille puhul kasutatakse jätkuvalt kõnealust tehnikat.

See tehnika on vajalik piirkonna ilmastikutingimuste tõttu (kõrge temperatuur ja kuiv kliima takistavad piima jahutamist ja madalal temperatuuril hoidmist, et piimhappebakterid saaksid toimida). See nõuab piima kiiret kalgendamist suure koguse laabi abil, et vältida piima hapuksminemist.

Lehtedesse mähkimine on samuti kõnelause juustuga seostuv traditsioonile meetod. See aitab juustu säilitada (õhu isoleerimine) ja laagerduda (organoleptiliste omaduste arenemine). Kasutatakse kastanilehti, kuna need on tugevad ja sisaldavad tanniini.

Seetõttu jagub Banoni juustu tootmiseks tööd terveks aastaks, ka talveks, mil kitsed piima ei anna.

Tootmistingimused on kindlaks määratud nii, et säiliks piirkonna omapära, traditsioonilised tootmistavad ning et need tuleksid tootes esile. Karja toitmisel pööratakse eelkõige rõhku heale keskkonnale, millest tulenevad juustu erilised omadused. Olulisel kohal on karjatamine.

4.7. Kontrolliasutus:

Nimetus: Institut National des Appellations d'Origine Aadress: 51, rue d'Anjou F-75008 Paris Tel: (33-1) 53 89 80 00 Faks: (33-1) 42 25 57 97 E-post: info@inao.gouv.fr Nimetus: D.G.C.C.R.F. Aadress: 59, Bd V. Auriol F-75703 Paris CEDEX 13

4.8. Märgistus: Kõik Banoni kontrollitud päritolunimetusega juustud on turustamisel varustatud eraldi märgistusega, mis sisaldab päritolunimetust.

Juustude märgistusele on kirjutatud päritolunimetus, mille tähesuurus on vähemalt võrdne kõikide teiste märgistusel esinevate tähemärkide suurusega, ja märge “Appellation d'origine contrôlée” (kontrollitud päritolunimetus) või “AOC”.

“INAO” märgiga logo, märge “Appellation d'origine contrôlée” ja päritolunimetus on kõigi kontrollitud päritolunimetusega juustude märgistusel kohustuslikud.

4.9. Riiklikud nõuded: Kontrollitud päritolunimetust “Banon” käsitlev määrus.

(1) Euroopa Komisjon, põllumajanduse ja maaelu arengu peadirektoraat, põllumajandustoodete kvaliteedipoliitika osakond, B-1049 Brüssel.